GRAD ZAGREB

raspisuje a

EUROPAN HRVATSKA

organizira i provodi

međunarodni, javni, otvoreni, anketni, putem web-a, u jednom stupnju i anonimni urbanističko-arhitektonski

N A T J E Č A J

##### **EUROPAN 18**

##### **za lokaciju**

##### **ZAGREB, SVETA KLARA, SISAČKA CESTA BB**

s temom

RE-SOURCING, ČUVANJE I OBNAVLJANJE ZALIHA PRIRODNIH I URBANIH POTENCIJALA

**NARUČITELJ**

GRAD ZAGREB, Trg Stjepana Radića 1, 10 000 ZAGREB, OIB 61817894937, kojeg zastupa gradonačelnik Tomislav Tomašević, mag. pol.

Osoba zadužena za kontakt: Nataša Milutin Naglić, dipl. ing. arh., + 385 1 658-5924, natasa.milutinnaglic@zagreb.hr

**PROVODITELJ**

EUROPAN Hrvatska, Republike Austrije 20, 10 000 Zagreb, OIB 90441473502, kojeg zastupa predsjednica Udruge Helena Knifić Schaps, dipl. ing. arh.

Osoba zadužena za kontakt: Helena Knifić Schaps, dipl. ing. arh., + 385 1 3777 937, info@europan.hr

Natječaj se provodi temeljem provedenog postupka javne nabave evidencijeki broj 1671-2025-EMV

**PRAVO SUDJELOVANJA**

Pravo sudjelovanja kao pojedinac ili voditelj autorske grupe ima svaka fizička osoba sa statusom ovlaštenog arhitekta u jednoj od europskih zemalja, o čemu podastire dokaz. Koautori moraju imati diplomu ili adekvatnu kvalifikaciju iz bilo koje od zemalja unutar granica Europe, iz područja arhitekture, urbanizma, krajobrazne arhitekture, građevinarstva, umjetnosti i drugo, sukladno Direktivi Vijeća Europe 2005/36/EC.

Suradnici ne moraju imati kvalifikaciju i ne smatraju se autorima projekta.

Svi članovi autorskog tima (autori/koautori i suradnici) prilažu dokaz da na dan predaje natječaja nisu stariji od 40 godina (preslika osobnog identifikacijskog dokumenta sa slikom).

Poželjna je multidisciplinarnost unutar tima, posebno uključivanje arhitekta-urbanista, krajobraznog arhitekta i drugih.

Broj članova tima nije ograničen.

Zaposlenici naručitelja, zaposlenici provoditelja, voditelj natječaja, zamjenik voditelja natječaja, članovi ocjenjivačkog suda, zamjenici članova, tajnik natječaja, članovi tehničke komisije, izrađivač natječajnog elaborata, kao i njihovi suradnici i srodnici u prvom i drugom koljenu, kao i svi ostali koji bi narušili ravnopravnost natjecatelja ili neovisno odlučivanje ocjenjivačkog suda, ne mogu kao natjecatelji ili ponuditelji sudjelovati u natječaju.

**ROKOVI**

Početak natječaja:ponedjeljak, 03. ožujka 2025.

Rok za postavljanje pitanja natjecatelja: petak, 16. svibnja 2025.

Rok predaje natječajnih radova:nedjelja, 29. lipnja 2025.

Objava rezultata natječaja:ponedjeljak, 17. studenog 2025.

Natječajne podloge mogu se preuzeti na web stranici [www.europan-europe.eu](http://www.europan-europe.eu). Nakon što natjecatelji ispune online obrazac i uplate 100 € na račun EUROPANA Europe (dostupno na [www.europan-europe.eu](http://www.europan-europe.eu)), dobit će pristup ftp serveru s kojeg mogu skinuti digitalne natječajne podloge.

Natječaj se predaje na engleskom jeziku ili dvojezično engleski i hrvatski.

PROGRAM NATJEČAJA izradio je Zavod za prostorno uređenje Grada Zagreba, Martićeva 18, 10 000 Zagreb, Ana-Marija Rajčić, dipl. ing. arh, AnaMarija.Rajcic@zagreb.hr

PREDMET I SVRHA NATJEČAJA

PREDMET NATJEČAJA: izrada idejnog urbanističko-arhitektonskog rješenja naselja priuštivog stanovanja za lokaciju ZAGREB, SVETA KLARA, SISAČKA CESTA BB

SVRHA I CILJ NATJEČAJA: prikupljanje kvalitetnih i stručno izrađenih idejnih urbanističko-arhitektonskih

rješenja naselja priuštivog stanovanja za lokaciju ZAGREB, SVETA KLARA, SISAČKA CESTA BB

**NAGRADE**

* 1. Ocjenjivački sud će dodijeliti sljedeće nagrade u brutto iznosu, iznos nagradnog fonda određen je Pravilima provođenja natječaja EUROPAN 18:

I. nagrada 12.000,00 €

II. nagrada 6.000,00 €

**OCJENJIVAČKI SUD**

Za ocjenu radova Provoditelj imenuje Ocjenjivački sud u sastavu od sedam (7) članova i dva (2) zamjenika člana:

Članovi Ocjenjivačkog suda

1. David Mikhail, arhitekt, Ujedinjeno Kraljevstvo, predsjednik
2. Dr. sc. Alan Kostrenčić, dipl. ing. arh., predstavnik Provoditelja
3. Nataša Bošnjak, dipl. ing. arh.
4. Josip Jerković, arhitekt, Švicarska, stručni savjetnik
5. Dr. sc. Jana Čulek, mag. ing. arh.
6. Dr. sc. Zoran Paunović, dipl. oec.
7. Ivana Antunović Jović, novinarka

Zamjenici člana Ocjenjivačkog suda

1. Senka Dombi, dipl. ing. arh., predstavnica Naručitelja
2. Snježana Turalija, dipl. oec.

Tajnik natječaja

1. Mirko Buvinić, dipl. ing. arh.

Tehnička komisija

1. Zrinka Babić Vujić, dipl. ing. arh., univ. spec. arch.
2. Jelena Bule, dipl. ing. arh.

**KRITERIJI ZA OCJENJIVANJE**

Pored usklađenosti rada s uvjetima raspisa (u pogledu sadržaja, rokova i obaveznih priloga), pri ocjenjivanju radova Ocjenjivački sud će valorizirati

na prvom zasjedanju:

- konceptualnu vrijednost rješenja

- povezanost s glavnom temom natječaja RE-SOURCING, ČUVANJE I OBNAVLJANJE ZALIHA PRIRODNIH I URBANIH POTENCIJALA te inovativnost rješenja

na drugom zasjedanju:

- uspješnost ideje na lokaciji

- povezanost s glavnom temom natječaja, posebno u smislu održivosti

- odgovor na konkretne probleme na lokaciji

- potencijal za uključivanje u kompleksne razvojne procese grada

- inovativni karakter javnih prostora

- povezanost različitih funkcija

- funkcionalne, oblikovne i prostorne kvalitete rješenja

Ovaj se natječaj objavljuje temeljem provedenog postupka javne nabave evidencijeki broj 1671-2025-EMV, u skladu s Pravilima provođenja natječaja ciklusa E 18 međunarodne organizacije EUROPAN Europe te odredbama Pravilnika o natječajima s područja arhitekture, urbanizma, unutarnjeg uređenja i uređenja krajobraza Hrvatske komore arhitekata (NN 85/14), a kojih su se svi sudionici obvezni pridržavati. Za sve ono što nije regulirano ovom dokumentacijom, primjenjuje se zakonska regulativa Republike Hrvatske.

Natječaj je u Hrvatskoj komori arhitekata registriran pod brojem 168-25/ZG-UA/NJN/E18

[www.europan.hr](http://www.uha.hr) │ [www.europan-europe.eu](http://www.karlovac.hr) │ [info@europan.hr](http://www.karlovac.hr)